 Garoonka Gaalkacayo waxaa laga hirgeliyey terminal cusub, waxaa kaloo la furay dayactirna lagu sameeyey Garoonka diyaaradaha Qardho, waxaana laga hirgeliyey xafiiskii socdaalka, sidoo kale waxaa dayactir lagu sameeyey garoomada degmooyinka laamiga ka fog, waxaannu ku rajo weynahay in sanadka 2016ka Puntland ka gudubto baahida dhinaca socdaalka Cirka, sidoo kale waxaanu dadaal dheer u galay in la balaadhiyo dekedda Bosaaso oo ah isha dakhliga ee ugu muhiimsan dalka , waxaanu heshiis la galay shirkad dhismaha iyo balaarinta dekedda wax ka qaban doonta, heshiiskaas dhowaan ayaa goleyaasha dawladda loo soo gudbinayaa haddii alle idmo. 